hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu fr hu hu hu hu hu hu hu fi hu fi hu hu hu fr hu hu en hu en hu en hu en hu fi hu en hu hu hu hu tr hu hu hu hu hu hu hu en en en fr en en en en en en en hu en en en en en en en hu hu hu en fr hu hu hu hu en hu hu hu en
Japán - BARÁTOKKAL - Angkor Tours
JAPÁN  |  INFO                                                                   KETTESBEN | GYEREKEKKEL | BARÁTOKKAL
Ezt az utat azoknak ajánljuk, akik nem riadnak vissza egy kis túrázástól, kalandos utazgatástól, esti csavargásoktól. Nyári időszakban életre szóló élmény a világ egyik leghíresebb vulkánjának, a Fujinak a megmászása. Az út során mindemellett végiglátogatjuk Tokyo, Kyoto és Nara legfontosabb emlékeit, parkjait, teázunk, sakét kóstolgatunk, és a gyorsvasúttal utazzuk keresztül Honshu szigetét. Buddhista zarándokszállásra kirándulunk, tatamis szobában alszunk, hagyományos ételeket fogyasztunk. A reggelt szerzetesek társaságában töltjük.
1. nap Budapest - Tokyo
Repülés Budapestről  átszállással. Éjszaka a repülőgépen.
Érkezés Tokyóba, Japán fővárosába. Transzfer a szállodába. Szállás: Tokyo
A napot egy csodaszép japánkertben, a Hamarikyu-ban sétálva kezdjük, és ráhangolódunk a japán világra Tokyo leghíresebb teaházában, a Nakajima no Ochayában. Ezután a nyüzsgő főváros felhőkarcolói között megbújó, valaha virágzó szórakozó negyedben, Asakusában sétálva töltjük. Az óriási lampion alatt besétálunk a főváros legősibb buddhista szentélyébe, a Sensoji falai közé. Délután meglátogatjuk Meiji császár és felesége gyönyörű erdőben bújó szentélyét. Este lehetőségünk van Tokyo nyüzsgő Sinjuku negyedében csavarogni és az extravagáns bárokba, éttermekbe bekukkantani. Szállás: Tokyo
4. nap Tokyo – Fuji (túrázás)
Reggeli után busszal indulunk (2 és fél óra) a Fuji hegy 5. hegymászó állomására.  Itt találkozunk a hegyi vezetőnkkel, aki 3-4 órás közepes erősségű túra során felvezet minket a legfölső, 8. állomásra. Itt a turistaházban egyszerű vacsora után szerény, de „japánosan” tiszta körülmények között pihenünk néhány órát.
5. nap Fuji - Tokyo
Éjfél körül útra kelünk, hogy a napfelkeltét már a Fuji 3766méteres csúcsának közelében élvezzük, miközben lélegzetelállító látványban lesz részünk. Csomagolt reggelink elfogyasztása után elsétálunk a vulkán kráteréhez, majd elindulunk visszafelé az 5. állomásra. Koraeste érünk vissza busszal Tokyóba. Szállás: Tokyo
Ez a túra csak egészségesen és megfelelő fizikai felkészültséggel tehető meg, és kizárólag július 1 és szeptember 14-e között. Alternatívájaként csodálatos 2 napos túrát tehetünk a Fuji árnyékában megbújó Kawaguchiko-tó környékén.
4. nap Tokyo – Kawaguchiko
Tokyóból busszal érkezünk (1 óra 45 perc), itt találkozunk helyi túravezetőnkkel. Egy órás könnyű séta során (2200 méter magasságban) belefeledkezünk az erdei tájba, és tiszta időben fel-fel tűnik a Fuji. A túra végén a Fuji 5. szintjének egyik állomására érkezünk, felettünk magasodik a vulkánhegy. Visszasétálunk az állomásra, ahonnan a szállásunkra megyünk. Ma este hagyományos, tatamis japán szobában alszunk, de mielőtt lefeküdnénk, kipihenhetjük fáradalmainkat egy meleg vizes fürdőben, onsenben. Szállás: Kawaguchiko
5. nap Kawaguchiko - Tokyo
Reggeli után két választásunk van (külön foglalandó): hajókiránduláson vehetünk részt a tavon, vagy drótköteles felvonóval a tó fölé emelkedünk a Tenjo hegyre. Mindkettő esetben tovább csodálhatjuk a Fuji különböző látványait, de csak tiszta idő esetén. Ha inkább kicsit lazítanánk, azt is megtehetjük a szállás fürdőjében.  Délután visszabuszozunk Tokyóba. Szállás: Tokyo
6. nap Tokyo – Kyoto
Reggeli után a gyorsvasúttal (kb 2,5 óra) Japán történelmi fővárosába, Kyotóba utazunk. A 17 világörökségi helyszínnel büszkélkedő városban meglátogatjuk a 12. században emelt Sanjusangendo szentélycsarnokát, Japán leghosszabb faépületét, ahol Kannon istennő szobrából pontosan 1001 sorakozik egymás mellett. Következő célpontunk a Kiyomizudera, az egyik legöregebb japán buddhista templom, amely nem csupán értékes építészeti emlékei, hanem a teraszáról elénk táruló panoráma – Kyoto látványa miatt is egyedülálló látványosság. Később lesétálunk a hajdani mulató negyedbe, a Gionba, ahol az utcákon, reményeink szerint, maikókkal, vagyis gésa-tanulókkal is találkozunk. Fakultatív programként az egyik teaházban gésa bemutatón is részt vehetünk, ezt a programot előre foglalnunk kell. Szállás: Kyoto
7. nap Kyoto – Nara – Kyoto
Reggel viszonylag korán indulunk, ismét vonattal (40 perc) Narába, Japán 8. századi fővárosába. 10 óra körül érkezünk és helyi vezetőnk segítségével nekivágunk a hegyi kirándulásnak az ország legöregebb útján. Erőfeszítésünk jutalma a gyönyörű panoráma és olyan működő buddhista és erdőben megbújó ősi shintó szentély, kultúrtörténeti jelentősége igen nagy, ugyanakkor a hívőkön kívül alig látogatja őket idegen. Visszatérve Narában a Todaiji-szentélyben a világ leghatalmasabb bronz Buddha-szobrát, a Daibutsudent csodáljuk meg, majd a Nara-park szabadon sétáló szarvasai között időzünk. Visszautazunk Kyotóba, az estét a belvárosban csavarogva töltjük, betérhetünk sakét kóstolóra egy bárba. Szállás: Kyoto
Korai látogatás a Ryoanji szentélyben, hogy a világhírű zen sziklakert nyugalmát viszonylag zavartalanul élvezzük. A gondosan elgereblyézett, fehér homokú kertben álló 15 szikla szemlélése meditálásra készteti a látogatót, a park elrendezése pedig mindenki számára eltérő jelentéssel bír. Később Kyoto egyik leghíresebb látnivalóját, a Tükör-tó partján álló Kinkakujit, vagyis Arany pagodát keressük fel. Az arany épület és tükörképének együttes látványa felejthetetlen élményt nyújt. Ezután a Tokugawa sógunok rezidenciájában, a Nijo kastélyban barangolunk, ahol a legendás fülemüle padló titkára is fény derül. Délután rövid vonatozással a város déli részére utazunk, hogy a rizsszellem tiszteletére emelt Fushimi Inari szentély vörös kapuinak végtelen sora között sétáljunk a naplementében. Szállás: Kyoto
9. nap Kyoto – Hiroshima – Miyajima – Hiroshima
Reggeli után gyorsvasúttal Hiroshimába utazunk (2 óra). A csomagjainkat a szállodában hagyjuk és máris indulunk a tengerhez. Hiroshimából néhány perces hajózással érhető el Miyajima szigete, ahol a singon iskola legfontosabb temploma áll csodálatos természeti környezetben. 500 rakan, vagyis buddhista hallhatatlan szobra között kapaszkodunk fel, majd imamalom sort is megpörgetünk, így szerezve érdemeket a buddhista hagyománynak megfelelően. Érdemes a sziget legmagasabb pontjára is felkapaszkodnunk (1,5 órás séta), csak vigyázzunk az időnként feltűnő szarvascsordákkal. A szigeten kipróbálhatjuk a hagyományos riksát, gyaloghintót is egy rövid körtúra erejéig. A fő attrakció azonban a Hiroshimai-öböl gyöngyszeme, a vízből kimagasló hatalmas vörös kapu, amely japán egyik ikonikus építménye. Visszatérünk Hiroshimába. Ha erőnkből telik, elsétálhatunk az Atombomba-dómhoz, amely esti kivilágításban szinte még nappali látványánál is szívbemarkolóbb. Szállás: Hiroshima
10. nap Hiroshima – Koya-hegy (hagyományos szállás szerzetesek között)
Korán kell kelnünk, hogy mintegy 4 és fél órát gyorsvonatozva egy egészen különleges, és még mindig kevés külföldi által látogatott hegy tövébe érkezzünk. A Koya-hegy több mint 1200 éve a shingon buddhista szekta központja, egyben alapító helye. A 8 hegycsúcs alatt 100 templom, ezer éves temetők, és 50 shukubo, vagyis buddhista zarándokszállás található, a terület az UNESCO Világörökség része. Érkezés után fogaskerekű vasút visz fel a magasba, majd kiépített túraútvonalakon barangolunk vezetőnkkel, évezredes emlékek nyomában. Késő délután érünk a szállásunkra, ahol, természetesen, hagyományos buddhista (húsmentes) vacsorát kapunk és találkozhatunk, beszélgethetünk a szerzetesekkel. A csodás japánkertekben megbújó szállások eredetileg zarándokok számára épültek, de mára a turista igények szerint precízen átalakították őket, de a hangulat megmaradt: tatamis szobákban alszunk majd hajnalban a természet hangjaira ébredve. Egy szállás kivételével a szobákhoz privát fürdőszoba nincsen, de rendkívül tiszta közös fürdőhelyiségek és medencés fürdők is vannak. Szállás: Koyasan
*Erre a 2 napra csupán a legszükségesebbeket visszük magunkkal kényelmes hátizsákban, a többi csomagot Osakában, a hotelben látjuk viszont.
11. nap Koya-hegy - Osaka
Ma érdemes korán kelnünk, hogy részt vegyünk a szerzetesek reggeli recitálásán. Felejthetetlen élmény, elmélyülésre és az elmúlt két hét élményeinek letisztulására is módot ad.  Kicsit lecsendesedik a világ körülöttünk. Buddhista reggelinket a szobánkban fogyasztjuk el. Különlegessége nem csupán az ételek változatosságában, hanem azok csodaszép tálalásában rejlik. Lassan elindulunk visszafelé, a fogaskerekűvel majd a gyorsvasúttal (1,5 óra) délután Osakába érünk. Érdemes a belváros Dontonbori negyedében vacsora után néznünk. Osaka híres a „street-food”-ról, a helyiek mondása szerint itt addig kell enned, amíg kidurransz. Szállás: Osaka
12. nap Osaka - Budapest
Kényelmes reggeli, a repülőgép indulásától függően szabad program Osakában (Umeda – a modern városrész, Osaka-kastély – rekonstruált uralkodói kastély, várostörténeti múzeum, aminek felső szintjéről tökéletes kilátás nyílik a kastélyra). Transzfer a repülőtérre. Hazarepülés Budapestre átszállással.
1800 EUR/fő / GAZDASÁGOS
ALIYA RESORT & SPA
2200 EUR/fő / HANGULATOS
2800 EUR/fő / RENDKÍVÜLI
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours